Visibilitzant l'assetjament sexual
Una reflexió sobre els rols de gènere
Montserrat Martín, Albert Juncà (2014)
Guia de bones pràctiques de gènere en els estudis per a institucions educatives vinculades als estudis d'activitat física i esport
Aquesta guia es dirigeix a totes aquelles institucions educatives i esportives, de tots els nivells de formació (primària, secundària, professional o universitària), que pretenen incorporar i desenvolupar la perspectiva de gènere a les seves agendes i intervencions.
La Guia de bones pràctiques proposa 3 eixos d'actuació:
Imatge dels estudis i les professions de la família de l'Activitat Física, l'Educació Física i l'Esport: promoció amb perspectiva de gènere.
Estratègies organitzatives en les institucions educatives i de formació esportiva.
Professorat de l'àmbit universitari, de cicles formatius i d'Educació Física de primària i secundària.
A la guia es proposen 36 accions concretes per posar en pràctica en el dia a dia de les institucions la perspectiva de gènere tal i com estableix la Llei d'Igualtat Efectiva 17/2015 i es concreta en el Marc general de l'Agència de Qualitat Universitària (AQU).
La universitat, així com tots els centres de formació vinculats a l'activitat física, l'educació física i l'esport, tenen un paper clau com a agents de canvi i de transformació dels models i de les relacions de gènere a partir de les seves funcions de formació de professionals, d'investigació i de transferència de coneixement.
Jo sí incorporo la perspectiva de gènere a les CAFE
Decàleg per a professorat universitari i personal investigador de Ciències de l'Activitat Física i l'Esport (CAFE)
Elaborat per les professores de l'INEFC de Barcelona: Pedrona Serra, Susanna Soler i Anna Vilanova i amb el suport del COPLEFC, vol ser una eina més que inclou "una mirada de gènere que no és exclusiva de les dones, i que no es dirigeix únicament a les dones, sinó que contribueix a l'enfortiment del model democràtic.
Un model en el qual la reivindicació d'unes relacions més justes beneficia homes i dones en tota la seva diversitat".
La finalitat del document és d'una banda, transformar els mecanismes d'exclusió i discriminació més visibles i explícits; i d'una altra, reconèixer i eliminar els mecanismes que, sovint de manera inconscient i invisible, perpetuen la desigualtat de gènere, la visió androcèntrica i la reproducció dels estereotips des de totes les disciplines que configuren les CAFE.
El decàleg estableix els aspectes sobre els quals cal incidir, com són: la transformació del centre, el currículum de les assignatures, els materials docents, el llenguatge verbal i escrit, l'esment de referents femenins, el mètode de treball i dinàmica de grup, la idealització del cos, els treballs de final de grau i de màster (TFG i TFM), la investigació i la transferència i, finalment, el coneixement científic.
En cadascun d'aquests 10 punts, es plantegen i es proposen accions concretes de solució del conflicte.
Perquè no es quedi en un pla merament teòric, Jo sí incorporo la perspectiva de gènere a les CAFiE afegeix un test sobre compromís de gènere, en què tots els 45 ítems del decàleg es poden autoavaluar i, així, conèixer quina és la realitat respecte de la incorporació de la perspectiva de gènere entre el professorat universitari i personal investigador de ciències de l'activitat física i l'esport.
Conferència "La Llengua, un espai de llibertat" per la Dra.
Eulàlia Lledó, INEFC Barcelona 05.03.19
Guies i manuals amb llenguatge inclusiu, Bloc d'Eulàlia Lledó